﻿ Olaszország: lemondhatnak a 80 év feletti súlyos koronavírus betegekről | szegyenpad.com
KezdőoldalKoronavírusOlaszország: lemondhatnak a 80 év feletti súlyos koronavírus betegekről
Olaszország: lemondhatnak a 80 év feletti súlyos koronavírus betegekről
2020-03-16 Antal Béla Koronavírus 0
Kép: corriere.it / szegyenpad.com
Drámai a helyzet az új koronavírus miatt az észak-olaszországi Piemont régióban, ahol terv készül arra, hogy a 80 év feletti vagy más okok miatt súlyos betegséggel küzdők esetében megtagadhatják az intenzív osztályon való kezelést, ha nem lesz elég kapacitás – többek között ez áll abban a dokumentumban, amelyet Torinó válságkezelő csoportja állított össze, és a brit The Telegraph birtokába jutott. Ez gyakorlatilag azt jelenti, hogy halálra ítélik ezeket a betegeket – írja a Magyar Hang.
A tervezet összecseng azzal, amiről Christian Salaroli bergamói aneszteziológus számolt be közel egy hete a Corriere.it-nek. Mint elmondta, a bergamói kórházban a kórházi erőforrások és az intenzíves ágyak száma véges, ezért életkor és az egészségi állapot alapján döntik el, mely kritikus állapotban lévő beteget tudják intubálással lélegeztetni, a többiekről lényegében lemondanak. Olyan ez, mint a háborúban.
Budapesti koronavírus-térkép: Az egyes esetek fehér, a haláleset pedig narancs színnel vannak feltüntetve - forrás: https://atlo.team/koronamonitor, 2020. március 16., 15:12.
A brit lap úgy tudja, a tervezet szerint akkor kerülhetne valaki a koronavírus okozta tüdőgyulladás miatt intenzív osztályra, ha 80 év alatti, vagy a társbetegségeket összegző pontozórendszer (Charlson Comorbidity Index) alapján kevesebb mint öt pontja van. Az orvosoknak azt a lehetőséget is mérlegelniük kell, hogy mennyi esélye van a páciensnek felépülnie egy újjáélesztésből. Ilyen döntésekre természetesen csak akkor kényszerülnek az orvosok, ha már nincs elég kapacitás a súlyos betegek kezelésére, de amilyen mértékben terjed a járvány Olaszországban, ez a pillanat valószínűleg eljön.
Luigi Icardi, Piemont egészségügyi tanácsadója azt nyilatkozta: „soha nem akartam ilyen pillanatot megélni”. A dokumentumban foglaltak azonban túlterheltség esetén kötelezővé válhatnak, és a fenti túlélési kritériumok alapján kell dönteni, hogy ki kaphat intenzív kezelést, és ki nem. A lap szerint a dokumentum már csak a technikai-tudományos bizottság jóváhagyására vár, mielőtt kiküldik az olasz kórházaknak, amely egész Olaszországban érvényes lehet az ottani kormányzati források szerint.
Országos koronavírus-térkép: A körök nagysága a regisztrált esetszám nagyságát mutatja - forrás: https://atlo.team/koronamonitor, 2020. március 16., 15:12.
Olaszországban 5090 intenzív ágy van, ami jelenleg több, mint ahány páciensnek szüksége van rá. A hatóságok azon dolgoznak, hogy magánklinikákon és szanatóriumokban is új helyeket alakítsanak ki. Silvio Brusaferro, az Egészségügyi Főintézet (ISS) vezetője néhány napja elmondta, hogy az olasz elhunytak átlagéletkora 80,3 év, és a legtöbb halálos áldozat több patológiás betegséggel is küzdött. A legutóbbi statisztikák szerint a diagnosztizált fertőzöttek száma majdnem elérte a 25 ezret, a halálos áldozatoké pedig az 1809-et. Március 15-én vasárnap rekordszámú, 3590 új fertőzöttet regisztráltak, tehát a járvány egyáltalán nem csillapodott. Szakértők korábban abban reménykedtek, hogy a kínai Hupej tartományban észlelt adatok alapján készített modellnek megfelelően a múlt hét végére csökkenni kezdenek az új esetszámok, de ez nem történt meg.
Felfüggesztett szabadságvesztés a kutyáját megszúró férfinak
Agárdi gyermekhalál Autizmus B. Zsófia BRFK XVII. kerületi Rendőrkapitánysága Budapest Környéki Törvényszék Csepetiné Gébele Judit dr. Asztalos Gábor ügyvéd dr. Borbély Zoltán ügyvéd dr. Borsos József ügyvéd dr. Holdampf Gusztáv Dr. Hrabovszki Zoltán bíró dr. Kenese Attila bíró Dr. Mile Gabriella dr. Péter Gyöngyi ügyész Dr. Stubeczky Sarolta bíró Fehér Nándor Fővárosi Törvényszék Fővárosi Ítélőtábla Gyámhivatal Gödöllői gázolás Gödöllői Járásbíróság Igazságügyi Minisztérium K-vitamin K-vitamin-profilaxis Kapcsolattartás Koronavírus képmáshoz való jog közveszéllyel fenyegetés Közérdekű adatigénylés L. Csaba Móri Gyámhivatal Oltásellenes Oltáskritikusok Otthonszülés Pesti Központi Kerületi Bíróság Póka László Rákosmente Gyámhivatal Rákosmente Gyámhivatala Schád László Sz. Lajos Székely László ombudsman Sárgapólósok Tartásdíj Vincze Felícia szülész végrehajtó
Igazságügyi szakértői mutyi: túlárazások – Pásztor Attila szakértő nem lopott ezüstkanalat!